Problemos formulavimas

Gerbiamos įsivertinimo grupės narės, šiame įsivertinimo etape turime suformuluoti problemą, kurią tyrinėsime. Įsivertinimo grupės nariai turi **tiesiog savais žodžiais įvardinti, kas ir kodėl jiems nepatinka, bei pabandyti susitarti dėl bendros problemos formuluotės**. Geroje, tinkamoje tyrinėti problemos formuluotėje neturi slypėti išankstinė nuomonė apie jos priežastis: pakaktų pateikti padėties vertinimą nurodant, kas ir kiek blogėja, arba kas neatitinka normų, tikslų ar idealo, arba ko trūksta ar yra per daug, arba kas yra netinkama, neteisinga ir pan. Formuluojant problemą praverčia bent šiek tiek jos egzistavimo įrodymų – tai sumažina ginčų dėl padėties vertinimo.

Atsižvelgiant į tai, kad mūsų įsivertinimui pasirinkta potemė yra „Mokinio pasiekimai ir pažanga“ ir esame susitarę dėl raktinių žodžių, lakoniškai įvardinančių rodiklio turinį, esminį kokybės požymį ar vertinimo kriterijų, turime apgalvoti, kokių nesklandumų, trūkumų, jūsų nuomone, esama siekiant mokinio pažangos ir vertinant jo pasiekimus. Prašom tiesiog trumpai įvardyti problemas, o paskui bendrai suformuluosime vieną.

Taigi, laukiu Jūsų trumpų problemų formuluočių, jei galima, problemų egzistavimo įrodymų. Tam galima skirti savaitę, tad lauksiu Jūsų atsakymų paštu iki kito ketvirtadienio ryto.

Rasa D. Dėl trumpo mokinių mokymosi laikotarpio ligoninės mokykloje, jie nepilnai įgyja dalykinių ir bendrųjų kompetencijų.

Giedrė: Man atrodo, kad galima būtų kelti mokinių aptarimo problemą. Gydytojai juos aptaria, o mokytojai ne. Neretai nežinom, kaip sakoma, ką daro kairė nuo dešinės. Nors kas dvi ar trys savaitės aptarti mokomus mokinius, kur jie daro pažangą, kur atsiskleidžia ar pamokose kokiose, ar užklasinėse veiklose.

Direktorė: Problema, kad nėra vieningos mokinių vertinimo sistemos, viešai publikuojamos, paprastos ir aiškios.

Kristina: Nėra vieningos vertinimo sistemos, pvz, penktokai, kurie savojoje mokykloje vertinami nuo pat m. m. pradžios, mūsų mokykloje visai nevertinami.